The Abomination (1986)

Υπόθεση:

Ένα αιμοβόρο τέρας, προϊόν μετάλλαξης αποβληθέντα όγκου της μητέρας ενός νεαρού, κυριαρχεί στις πράξεις του τελευταίου κάνοντάς τον να επιδίδεται σε τυχαίους αιματηρούς φόνους.

Σχόλια:

Τουλάχιστον οι ιθύνοντες της συγκεκριμένης μάλλον κατασκευασμένης στην πίσω αυλή του σπιτιού τους παραγωγής πέτυχαν με τον τίτλο να περιγράψουν ακριβώς την ταινία τους. Αυτό τους το αναγνωρίζω, μιας και είναι το μόνο θετικό που μπορώ να σκεφτώ αυτό το τερατούργημα, που κάνει τις παραγωγές του  Godfrey Ho να μοιάζουν με διαχρονικά αριστουργήματα τέχνης. ‘’Abomination’’ σημαίνει στη γλώσσα μας ‘’έκτρωμα’’ και αυτό ακριβώς είναι η ταινία του Αμερικανού  Bret McCormick.

Γενικά έχω εκπαιδευτεί τόσα χρόνια να βρίσκω τα καλά εκεί που δεν υπάρχουν, οπότε και η πολλές φορές αδικαιολόγητα ψηλή βαθμολογία σε διάφορες  ταινίες. Στη συγκεκριμένη περίπτωση πραγματικά πάσχισα να μου αρέσει το  THE ABOMINATION, αλλά το τραγικό θέαμα δεν με άφησε σε καμία στιγμή της προβολής.

Και πείτε εσείς, πώς θα σας φαινόταν μια ταινία που δείχνει την περίληψη του τι θα συμβεί (συμπεριλαμβανομένων και ΟΛΩΝ των gore σκηνών) πριν την έναρξη σε μορφή video clip ενός αστείου DIY τραγουδιού; Το  THE ABOMINATION κάνει ακριβώς αυτό! Αλήθεια!

Ακόμα και αν το παραμερίσει κανείς αυτό το πραγματικό αξιοπερίεργο, δεν μπορεί να κάνει το ίδιο και με το σύνολο των ερμηνειών των πρωταγωνιστών που αν και στην αρχή βγάζουν γέλιο απορίας του στυλ «μα είναι ποτέ δυνατόν;», πολύ γρήγορα απλά κουράζουν και εκνευρίζουν ακόμα και τον πιο καλόβολο οπαδό κακών ταινιών.

Και αν δει κανείς την υπόθεση, λογικό είναι να σκεφτεί ότι δύσκολα χάνει μια τέτοια ιστορία όσο άσχημα και να είναι όλα τα επιμέρους στοιχεία της. Κι όμως, σαν να είχε αυτόν το ιερό σκοπό γυρίζοντας την ταινία, ο  Bret McCormick τους διαψεύδει σε κάθε ευκαιρία.

Με κάποια επιρροή από το  SHIVERS και ομοιότητες με το  BRAIN DAMAGE, το  THE ABOMINATION<span style="color:rgb(255,255,255);font-family:Tahoma;font-size:12px;line-height:normal;"> αφηγείται την ιστορία του Cody και της μητέρας του η οποία αποβάλλει από το στόμα έναν κακοήθη όγκο που είχε με τη βοήθεια ενός τηλεοπτικού ιερέα και της εκπομπής του. Ο όγκος αποδεικνύεται ζωντανός και στη συνέχεια προσκολλάται στον Cody κυριεύοντας τον και κάνοντας τον να σκοτώνει. Ο όγκος μεταμορφώνεται σε σαρκοφάγο τέρας και απολαμβάνει τη σάρκα των εκάστοτε θυμάτων του Cody, που μετά από κάθε περιστατικό υπό την επήρεια του τέρατος δεν θυμάται τι είχε συμβεί.

<span style="color:rgb(255,255,255);font-family:Tahoma;font-size:12px;line-height:normal;">Έτσι, προβληματίζεται όταν βλέπει ένα κατακρεουργημένο πτώμα κάτω από το κρεββάτι του, το οποίο ο ίδιος είχε φέρει σε ένα από τα επεισόδια που του προκαλεί το «έκτρωμα», όπως και αποκαλεί τον όγκο- τέρας. <span style="color:rgb(255,255,255);font-family:Tahoma;font-size:12px;line-height:normal;">

<span style="color:rgb(255,255,255);font-family:Tahoma;font-size:12px;line-height:normal;">Όλα αυτά μας παρουσιάζονται συνοδεία αφήγησης του Cody προς τον γιατρό του, κάτι που σε ταινίες όπως το  HOLLYWOOD CHAINSAW HOOKERS<span style="color:rgb(255,255,255);font-family:Tahoma;font-size:12px;line-height:normal;"> καταφέρνει να ανεβάσει τα πράγματα με αυτή την ψευτο- νουάρ προσέγγιση. Όχι όμως και στο  THE ABOMINATION<span style="color:rgb(255,255,255);font-family:Tahoma;font-size:12px;line-height:normal;"> που συνεχίζει ακόμα και έτσι να προκαλεί τους θεατές του να σταματήσουν την προβολή. Και πιστέψτε με, είναι πραγματικό κατόρθωμα να μην βγάλεις έστω κάτι καλό από αυτή την υπόθεση, με σαρκοφάγα τέρατα, τηλε- ευαγγελιστές και αιματηρές δολοφονίες.

<span style="color:rgb(255,255,255);font-family:Tahoma;font-size:12px;line-height:normal;">Όμως ο  Bret McCormick<span style="color:rgb(255,255,255);font-family:Tahoma;font-size:12px;line-height:normal;">, με θητεία σε ταινίες b-δράσης όπως BLOOD ON THE BADGE και REPLIGATOR, τα καταφέρνει μια χαρά κάνοντας ακόμα και το άφθονο gore που υπάρχει να περνάει σχεδόν απαρατήρητο μπροστά στο συνολικό και ολοκληρωτικό ναυάγιο του  THE ABOMINATION<span style="color:rgb(255,255,255);font-family:Tahoma;font-size:12px;line-height:normal;"> και το μόνο που μένει είναι κάποιες αληθινά σιχαμερές σκηνές όπως όταν η μητέρα του Cody ξερνάει τον όγκο από το στόμα της. Το τελικό αποτέλεσμα μοιάζει χωρίς καμία συνοχή, λογική και κατεύθυνση, βαρετό και συχνά- πυκνά αποκρουστικό και ενισχύει τη σκέψη ότι μάλλον πρόκειται για μια κακόγουστη φάρσα του σκηνοθέτη ή ένα σαδιστικό κοινωνιολογικό πείραμα με στόχο να καταγράψει τις αντιδράσεις του κοινού την ώρα που υποφέρει προσπαθώντας να αντέξει αυτά που βλέπει.

<span style="color:rgb(255,255,255);font-family:Tahoma;font-size:12px;line-height:normal;">Διασκέδαση; Ψυχαγωγία; Αυτές οι λέξεις δεν έχουν εφαρμογή στο  THE ABOMINATION<span style="color:rgb(255,255,255);font-family:Tahoma;font-size:12px;line-height:normal;">. Δοκιμασία; Βασανιστήριο; Λίγο τραβηγμένες, αλλά σίγουρα πολύ καταλληλότερες για να περιγράψουν το συγκεκριμένο κινηματογραφικό αξιοπερίεργο! Πάντως δείτε το αν ποτέ τύχει να το συναντήσετε πουθενά και σίγουρα θα αλλάξει την άποψη σας για πολλές ταινίες που μέχρι τότε θεωρούσατε κακές!

<span style="color:rgb(225,136,0);font-family:Tahoma;font-size:18px;line-height:normal;">DVD Notes:

<span style="color:rgb(255,255,255);font-family:Tahoma;font-size:12px;line-height:normal;">Δεν υπάρχει έκδοση στη χώρα μας.

<span style="color:rgb(225,136,0);font-family:Tahoma;font-size:18px;line-height:normal;">Διεθνείς DVD εκδόσεις:

<span style="color:rgb(255,255,255);font-family:Tahoma;font-size:12px;line-height:normal;">R0 Ολλανδία (Japan Shock)

<span style="color:rgb(255,255,255);font-family:Tahoma;font-size:12px;line-height:normal;">Η μοναδική αυτή έκδοση είναι χωρίς περικοπές.